40 år gamle Grayson ledet søndag Leeds til 1-0-seier over Manchester United på Old Trafford i den engelske FA-cupens tredje runde.
- Det kan aldri stilles spørsmål med mitt engasjement for Leeds. Da jeg forlot Blackpool for et år siden var det for å komme til klubben jeg heier på, sier Grayson.
- Leeds er en fantastisk fotballklubb og jeg er ikke interessert i å gå noe annet sted, legger Grayson til.
Leeds ligger an til å rykke opp fra engelsk nivå tre. Klubben ble i helgen klar for FA-cupens fjerde runde.
Bolton trenger manager etter at de sparket Gary Megson. Burnleys Owen Coyle er favoritt til å få jobben. (ANB-NTB)